[{"text_idx": "#000000", "text": "Eitemau o bwys hanesyddol yn cael eu 'difetha' gan lwydni"}, {"text_idx": "#000002", "text": "Mae 'na rybudd gan hanesydd blaenllaw y gall miloedd o ddogfennau hanesyddol pwysig Cymru gael eu dinistrio gan lwydni."}, {"text_idx": "#000003", "text": "Fe ddaw'r rhybudd oherwydd \"cyflwr gwael\" yr adeilad mae Cyngor Sir Gaerfyrddin yn cadw'r henebion ynddynt."}, {"text_idx": "#000004", "text": "Mae cyfarfod yn cael ei gynnal ddydd Mercher rhwng y cyngor a haneswyr lleol i geisio dod o hyd i ffordd o achub y dogfennau, sy'n cynnwys cofnodion am Ferched Beca, achau hen deuluoedd a llythyrau gan y Frenhines Fictoria."}, {"text_idx": "#000005", "text": "Ers dros flwyddyn mae Parc Myrddin, Archifau Sir Gaerfyrddin, wedi bod ar gau i'r cyhoedd, a hynny oherwydd llwydni sy'n effeithio'r adeilad."}, {"text_idx": "#000007", "text": "Yn o\u0302l cyn-archifydd y sir, Dr John Davies, roedd o wedi bod yn ceisio tynnu sylw'r cyngor at ansawdd gwael yr adeilad ers iddo ddechrau'r swydd yn 1990, ond cafodd yr un geiniog ei gwario ar y lle."}, {"text_idx": "#000008", "text": "Dywedodd ei fod wedi rhoi gwybod i'r cyngor bod llwydni i'w weld ar rai o'r archifau. Doedd yr achos ddim yn ddrwg iawn ar y pryd, meddai, ond roedd wedi dweud os na fyddai'r broblem yn cael ei datrys, mi fyddai'r archifau yn cael eu dinistrio."}, {"text_idx": "#000011", "text": "Mae hynny er gwaethaf ymyrraeth gan John Griffiths AC, a ysgrifennodd at arweinydd y cyngor ar y pryd, Kevin Madge, yn ddweud bod diffyg gweithredu'r cyngor yn peri cryn bryder iddo oherwydd fod y cyhoedd methu cael mynediad i'r archifau."}, {"text_idx": "#000012", "text": "Dywedodd ei fod yn poeni y gall Parc Myrddin golli statws gyda'r Archifau Cenedlaethol, a byddai rhaid i'r archifau gael eu symud oddi yno."}, {"text_idx": "#000015", "text": "Dywedodd y bydd \"y bwrdd gweithredol yn edrych ar opsiynau ar gyfer dyfodol hir dymor y gwasanaeth yn yr wythnosau i ddod\"."}, {"text_idx": "#000016", "text": "Yn y cyfamser, mae hi'n dweud bod rhai o gasgliadau Sir Gaerfyrddin ar gael i'r cyhoedd yn Archifau Morgannwg yng Nghaerdydd."}, {"text_idx": "#000017", "text": "Prif Straeon'Rhyddhad na fydd eraill yn dioddef fel fi' yn HillviewPublished5 awr yn o\u0302lLlwyfan i bobl ifanc gyda Theatr Ieuenctid yr UrddPublished43 munud yn o\u0302l'Cynyddwch y Lwfans Cynhaliaeth Addysg o \u00a330 i \u00a355'Published4 awr yn o\u0302l"}, {"text_idx": "#000024", "text": "Al Lewis: 'Y cysur sy' mewn creadigrwydd'"}, {"text_idx": "#000025", "text": "O sefydlu siop lyfrau Cymraeg cyntaf Caerdydd i grwydro'r byd"}, {"text_idx": "#000028", "text": "O ble daw rhai o eiriau bob dydd y Gymraeg?"}]